Gloster Meteor NF11 flyver med Hunter T7A G-FFOX tilhørende Hunter Flight Academy, Kemble Air Show 2009
Hawker Hunter er en subsonisk britisk jetjager, udviklet og bygget af Hawker Siddeley for Royal Air Force sidst i 1940erne og først i 1950erne. Flyet var designet til at benytte den nye Rolls-Royce Avon turbojetmotor og det nye koncept med tilbagestrøgne vinger. Prototypen fløj i 1951, og den 7. september 1953 satte den hastighedsrekord for jetfly med 727.63 mph. Flyet havde en tophastighed på mach 0,94, men kunne gennembryde lydmuren under dyk. De første fly indgik i aktiv tjeneste i RAF i 1954. Den blev benyttet som en manøvredygtig interceptor dagjager, og afløste hurtigt førstegenerations jetfly som Gloster Meteor og de Havilland Venom, mens Gloster Javelin fungerede som altvejrs- og natjager.
Hawker Hunter / Operatører / Civile operatører
Hawker Hunter